title: Директива 2008/2/ЕО на Европейския парламент и на Съвета от 15 януари 2008 година относно полето на видимост и стъклочистачките на предното стъкло на колесните селскостопански или горски трактори (кодифицирана версия) (Текст от значение за ЕИП)

text:
               29.1.2008

               BG

               Официален вестник на Европейския съюз

               L 24/30

      ДИРЕКТИВА 2008/2/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 15 януари 2008 година
   относно полето на видимост и стъклочистачките на предното стъкло на колесните селскостопански или горски трактори
   (кодифицирана версия)
   (Текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 74/347/ЕИО на Съвета от 25 юни 1974 г. за сближаването на законодателството на държавите-членки относно полето на видимост и чистачките на предното стъкло на колесните селскостопански или горски трактори (3) е била неколкократно и съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Директива 74/347/ЕИО е една от специалните директиви от системата за типово одобрение на ЕО, предвидена в Директива 74/150/ЕИО на Съвета, заменена с Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли (5), и установява техническите предписания относно дизайна и конструкцията на колесните селскостопански или горски трактори по отношение на полето на видимост и стъклочистачките на предното стъкло. Тези технически предписания целят сближаване на законодателствата на държавите-членки по начин, който да позволи прилагането за всеки тип трактор на процедурата за типово одобрение на ЕО, предвидена в Директива 2003/37/ЕО. Следователно разпоредбите, предвидени в Директива 2003/37/ЕО, отнасящи се до селскостопанските или горските трактори, техните ремаркета и теглително-прикачно оборудване, заедно с техните системи, компоненти и обособени технически възли, се прилагат към настоящата директива.

               (3)

               Настоящата директива не следва да засяга задълженията на държавите-членки относно сроковете за транспониране в националното законодателство и за прилагане на директивите, посочени в приложение II, част Б,

         ПРИЕХА НАСТОЯЩАТА ДИРЕКТИВА:
   Член 1
   1.   „Селскостопански или горски трактор“ е всяко моторно превозно средство с колела или вериги, което има най-малко две оси, чиято основна функция е в неговата теглителна сила и което е специално конструирано да тегли, да бута, да превозва или да задвижва определени инструменти, машини или ремаркета, предназначени за използване в селското или горското стопанство. То може да бъде оборудвано да превозва товари и пътници.
   2.   Настоящата директива се прилага само за тракторите, определени в параграф 1, оборудвани с пневматични гуми и имащи максимална конструктивна скорост между 6 и 40 km/h.
   Член 2
   Държавите-членки не могат да отказват да издават типово одобрение на ЕО или национално типово одобрение на трактор на основания, свързани със стъклочистачките на предното стъкло, ако те отговарят на изискванията, посочени в приложение I.
   Член 3
   Държавите-членки не могат да отказват регистрацията или да забраняват продажбата, пускането в експлоатация или употребата на трактори на основания, свързани със стъклочистачките на предното стъкло, ако те отговарят на изискванията, посочени в приложение I.
   Член 4
   Измененията, необходими за привеждане в съответствие с техническия прогрес на изискванията от приложение I, се приемат съгласно процедурата, посочена в член 20, параграф 2 от Директива 2003/37/ЕО.
   Член 5
   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 6
   Директива 74/347/ЕИО, изменена с директивите, изброени в приложение II, част А, се отменя, без да се засягат задълженията на държавите-членки относно сроковете за транспониране в националното законодателство и за прилагане на директивите, посочени в приложение II, част Б.
   Позоваванията на отменената директива се смятат за позовавания на настоящата директива и се четат съгласно таблицата на съответствието в приложение III.
   Член 7
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Тя се прилага от 1 май 2008 година.
   Член 8
   Адресати на настоящата директива са държавите-членки.

      Съставено в Страсбург на 15 януари 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 35.

      (2)  Становище на Европейския парламент от 19 юни 2007 г. (все още непубликувано в Официален вестник) и Решение на Съвета от 17 декември 2007 г.

      (3)  ОВ L 191, 15.7.1974 г., стр. 5. Директива, последно изменена с Директива 97/54/ЕО на Европейския парламент и на Съвета (ОВ L 277, 10.10.1997 г., стр. 24).

      (4)  Вж. приложение II, част А.

      (5)  ОВ L 171, 9.7.2003 г., стр. 1. Директива, последно изменена с Директива 2006/96/ЕО на Съвета (ОВ L 363, 20.12.2006 г., стр. 81).

      ПРИЛОЖЕНИЕ I
      ПОЛЕ НА ВИДИМОСТ
      ОПРЕДЕЛЕНИЯ И ИЗИСКВАНИЯ
      1.   ОПРЕДЕЛЕНИЯ
      1.1.   Поле на видимост
      „Поле на видимост“ означава всички направления напред и встрани, в които водачът на трактора може да вижда.
      1.2.   Базова точка
      „Базова точка“ означава условно определена позиция на очите на водача на трактора, въображаемо събрани в една точка. Базовата точка е разположена в равнина, успоредна на надлъжната равнина на симетрия на трактора и минаваща през центъра на седалката, на 700 mm вертикално над линията на пресичане на тази равнина с повърхността на седалката и на 270 mm по посока на облегалката от вертикалната равнина, минаваща през предния ръб на повърхността на седалката и перпендикулярна на надлъжната равнина на симетрия на трактора (фигура 1). Определената по този начин базова точка се отнася за седалката, когато тя е незаета и е поставена в централна позиция от производителя на трактора.
      1.3.   Полукръг на видимост
      „Полукръг на видимост“ означава полукръг с радиус от 12 m, описан около точката, разположена в хоризонталната равнина на пътя, вертикално под базовата точка, така че гледайки по посока на движението дъгата на полукръга да лежи пред трактора, докато диаметърът, ограничаващ полукръга, е перпендикулярен на надлъжната ос на трактора (фигура 2).
      1.4.   Ненаблюдаем участък
      „Ненаблюдаем участък“ означава хордите от секторите от полукръга на видимост, които не могат да се видят поради конструктивни компоненти като колоните на тавана, всмукателните или изпускателните тръби и рамката на предното стъкло.
      1.5.   Сектор на видимост
      „Сектор на видимост“ означава онази част от полето на видимост, ограничена:

                  1.5.1.

                  отгоре,
                  от хоризонталната равнина, преминаваща през базовата точка;

                  1.5.2.

                  в равнината на пътя,
                  от зоната, лежаща извън полукръга на видимост и формираща продължението на сектора на полукръга на видимост, чиято хорда е с дължина 9,5 m, перпендикулярна на равнината, успоредна на надлъжната равнина на симетрия на трактора, преминаваща през центъра на седалката на водача и пресечена от тази равнина.

            1.6.   Почиствана площ от стъклочистачките на предното стъкло
      „Почиствана площ от стъклочистачките на предното стъкло“ означава площта от външната повърхност на предното стъкло, почиствана от стъклочистачките.
      2.   ИЗИСКВАНИЯ
      2.1.   Общи положения
      Тракторът трябва да бъде конструиран и оборудван по такъв начин, че при движение по пътя, при използване в селското или горското стопанство водачът да има достатъчно поле на видимост при всички нормални условия на движение по пътя и на работата на полето и в гората. Полето на видимост се счита за достатъчно, когато водачът има, доколкото е възможно, видимост на част от всяко предно колело и когато са изпълнени следните изисквания.
      2.2.   Проверка на полето на видимост
      2.2.1.   Процедура за определяне на ненаблюдаемите участъци
      2.2.1.1.   Тракторът трябва да е поставен на хоризонтална повърхност, както е показано на фигура 2. На хоризонтална опора на нивото на базовата точка трябва да се поставят два точкови светлинни източника, като например 2 × 150 W, 12 V, на разстояние 65 mm един от друг и симетрично разположени спрямо базовата точка. Опората трябва да се върти в централната си точка около вертикалната ос, минаваща през базовата точка. За целите на измерването на ненаблюдаемите участъци опората трябва да е насочена така, че линията, съединяваща двата светлинни източника, да е перпендикулярна на линията, свързваща закриващия компонент и базовата точка.
      Силуетът на закриващия компонент, проектиран върху полукръга на видимост, когато светлинните източници са включени едновременно или последователно, трябва да бъде измерен в съответствие с точка 1.4 (фигура 3).
      2.2.1.2.   Ненаблюдаемите участъци не трябва да превишават 700 mm.
      2.2.1.3.   Ненаблюдаеми участъци, дължащи се на съседни конструктивни компоненти с широчина над 80 mm, трябва да бъдат разположени по такъв начин, че разстоянието между центровете на два ненаблюдаеми участъка, измерено като хорда на полукръга на видимост, е не по-малко от 2 200 mm.
      2.2.1.4.   В полукръга на видимост не може да има повече от шест ненаблюдаеми участъка и не повече от два вътре в сектора на видимост, определен в точка 1.5.
      2.2.1.5.   Извън сектора на видимост ненаблюдаемите участъци, превишаващи 700 mm, но непревишаващи 1 500 mm, са позволени, ако компонентите, на които се дължат, не могат да бъдат проектирани отново или да се промени положението им: от всяка страна там може да има общо или не повече от два ненаблюдаеми участъка, единият непревишаващ 700 mm, а другият непревишаващ 1 500 mm, или два ненаблюдаеми участъка, всеки от които не превишава 1 200 mm.
      2.2.1.6.   Невидимите зони, образувани от типово одобрени огледала за виждане назад, може да не се вземат под внимание, ако конструкцията на тези огледала е такава, че те не могат да бъдат монтирани по друг начин.
      2.2.2.   Математическо определяне на ненаблюдаемите участъци за бинокулярно зрение:
      2.2.2.1.   Като алтернатива на процедурата, изложена в точка 2.2.1, допустимостта на отделните ненаблюдаеми участъци може да се определи математически. Изискванията по точки 2.2.1.2—2.2.1.6 се прилагат по отношение на големината, разпределението и броя на ненаблюдаемите участъци;
      2.2.2.2.   За бинокулярно зрение с междуокулярно разстояние от 65 mm ненаблюдаемият участък, изразен в mm, се определя по формулата:

      където:

                  a

                  е разстоянието, изразено в милиметри, между компонента, пречещ на видимостта, и базовата точка, измерено по зрителния радиус, който съединява базовата точка, центъра на компонента и периметъра на полукръга на видимост; и

                  b

                  е широчината, изразена в милиметри, на компонента, пречещ на видимостта, измерена хоризонтално и перпендикулярно на зрителния радиус.

            2.3.   Методите за изпитване, посочени в точка 2.2, могат да се заменят с други, ако се окаже, че последните са равностойни.
      2.4.   Прозрачна зона на предното стъкло
      За целите на определянето на ненаблюдаемите участъци в сектора на видимост, ненаблюдаемите участъци, дължащи се на рамката на предното стъкло и на всички други пречки, може, в съответствие с разпоредбите на точка 2.2.1.4, да се възприемат като един участък, при условие че разстоянието между най-външните точки от този ненаблюдаем участък не превишава 700 mm.
      2.5.   Стъклочистачки на предното стъкло
      2.5.1.   Тракторите с монтирано предно стъкло трябва да са снабдени също с моторно задвижвани стъклочистачки. Почистваната от тези стъклочистачки площ трябва да осигурява безпрепятствена видимост напред, съответстваща на хордата на полукръга на видимост, с дължина най-малко 8 m вътре в сектора на видимост.
      2.5.2.   Честотата на задвижване на стъклочистачките на предното стъкло трябва да е най-малко 20 цикъла в минута.

      ПРИЛОЖЕНИЕ II
      ЧАСТ А
      Отменената директива и списък на нейните последователни изменения (посочени в член 6)

                  Директива 74/347/ЕИО на Съвета
                  (ОВ L 191, 15.7.1974 г., стр. 5)

                  Директива 79/1073/ЕИО на Комисията
                  (ОВ L 331, 27.12.1979 г., стр. 20)

                  Директива 82/890/ЕИО на Съвета
                  (ОВ L 378, 31.12.1982 г., стр. 45)

                  Само по отношение на позоваванията на Директива 74/347/ЕИО в член 1, параграф 1

                  Директива 97/54/ЕО на Европейския парламент и на Съвета
                  (ОВ L 277, 10.10.1997 г., стр. 24)

                  Само по отношение на позоваванията на Директива 74/347/ЕИО в член 1, първо тире

      ЧАСТ Б
      Срокове за транспониране в националното законодателство и за прилагане (посочени в член 6)

                  Директива

                  Срок за транспониране

                  Дата на прилагане

                  74/347/ЕИО

                  2 януари 1976 г. (1)

                  79/1073/ЕИО

                  30 април 1980 г.

                  82/890/ЕИО

                  22 юни 1984 г.

                  97/54/ЕО

                  22 септември 1998 г.

                  23 септември 1998 г.

         (1)  В съответствие с член 3a, създаден с член 1, точка 2 от Директива 79/1073/ЕИО:

         „1.   Държавите-членки, на основанията, свързани с полето на видимост на тракторите, считано от 1 май 1980 г., не могат:

                     —

                     да отказват да предоставят по отношение на даден тип трактор типово одобрение на ЕИО, да издават документа, предвиден в член 10, параграф 1, последно тире от Директива 74/150/ЕИО, или да предоставят национално типово одобрение,

                     —

                     или да забраняват пускането в действие на трактори,

               ако полето на видимост на този тип трактор или на тези трактори съответства на изискванията на настоящата директива.
         2.   Считано от 1 октомври 1980 г. държавите-членки:

                     —

                     престават да издават документа, посочен в член 10, параграф 1, последно тире от Директива 74/150/ЕИО относно типа трактор, при който полето на видимост не е в съответствие с разпоредбите на настоящата директива,

                     —

                     могат да отказват предоставянето на национално типово одобрение относно типа трактор, при който полето на видимост не е в съответствие с настоящата директива.

               3.   Считано от 1 януари 1983 г. държавите-членки могат да забранят пускането в употреба на трактор, чието поле на видимост не е в съответствие с разпоредбите на настоящата директива“.

      ПРИЛОЖЕНИЕ III
      ТАБЛИЦА НА СЪОТВЕТСТВИЕТО

                  Директива 74/347/ЕИО

                  Настоящата директива

                  Членове 1—3

                  Членове 1—3

                  Член 3а

                  Бележка (*) към таблицата, приложение II

                  Член 4

                  Член 4

                  Член 5, параграф 1

                  —

                  Член 5, параграф 2

                  Член 5

                  —

                  Членове 6 и 7

                  Член 6

                  Член 8

                  Приложение

                  Приложение I

                  Приложение, точки 1—2.3

                  Приложение I, точки 1—2.3

                  Приложение, точка 2.4

                  —

                  Приложение, точка 2.5

                  Приложение I, точка 2.4

                  Приложение, точка 2.6

                  Приложение I, точка 2.5

                  Приложение, фигури 1, 2 и 3

                  Приложение I, фигури 1, 2 и 3

                  —

                  Приложение II

                  —

                  Приложение III


title: Директива 2010/46/ЕС на Комисията от 2 юли 2010 година за изменение на директиви 2003/90/ЕО и 2003/91/ЕО за установяване на мерки за прилагане на член 7 от Директива 2002/53/ЕО на Съвета и член 7 от Директива 2002/55/ЕО на Съвета съответно по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове земеделски растителни видове и зеленчукови видове  (Текст от значение за ЕИП )

text:
               3.7.2010

               BG

               Официален вестник на Европейския съюз

               L 169/7

         ДИРЕКТИВА 2010/46/ЕС НА КОМИСИЯТА
   от 2 юли 2010 година
   за изменение на директиви 2003/90/ЕО и 2003/91/ЕО за установяване на мерки за прилагане на член 7 от Директива 2002/53/ЕО на Съвета и член 7 от Директива 2002/55/ЕО на Съвета съответно по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове земеделски растителни видове и зеленчукови видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 7, параграф 2, букви a) и б) от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (2), и по-специално член 7, параграф 2, букви a) и б) от нея,
   като има предвид, че:

               (1)

               Директиви 2003/90/ЕО (3) и 2003/91/ЕО (4) на Комисията бяха приети, за да се гарантира, че сортовете, които държавите-членки включват в националните си каталози, съответстват на насоките, определени от Службата на Общността за сортовете растения (CPVO) по отношение на характеристиките, които трябва да се включват като минимум в изследването на различните видове, и минималните условия за изследване на сортовете, доколкото подобни насоки са били създадени. За други сортове посочените директиви предвиждат, че се прилагат насоките на Международния съюз за закрила на новите сортове растения (UPOV).

               (2)

               Оттогава CPVO и UPOV създадоха допълнителни насоки за редица други видове и актуализираха вече съществуващите.

               (3)

               Поради това директиви 2003/90/ЕО и 2003/91/ЕО следва да бъдат съответно изменени.

               (4)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Приложения I и II към Директива 2003/90/ЕО се заменят с текста в част А от приложението към настоящата директива.
   Член 2
   Приложенията към Директива 2003/91/ЕО се заменят с текста в част Б от приложението към настоящата директива.
   Член 3
   За изследвания, започнали преди 1 януари 2011 г., държавите-членки могат да прилагат директиви 2003/90/ЕО и 2003/91/ЕО в тяхната версия, приложима преди изменението им с настоящата директива.
   Член 4
   Държавите-членки приемат и публикуват не по-късно от 31 декември 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 януари 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 5
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 6
   Адресати на настоящата директива са държавите-членки.

      Съставено в Брюксел на 2 юли 2010 година.

            За Комисията

            Председател

         José Manuel BARROSO

      (1)  ОВ L 193, 20.7.2002 г., стр. 1.

      (2)  ОВ L 193, 20.7.2002 г., стр. 33.

      (3)  ОВ L 254, 8.10.2003 г., стр. 7.

      (4)  ОВ L 254, 8.10.2003 г., стр. 11.

      ПРИЛОЖЕНИЕ

         ЧАСТ A

      „
            ПРИЛОЖЕНИЕ I

               Списък на видовете, посочени в член 1, параграф 2, буква а), които трябва да отговарят на протоколите за изследвания на CPVO

                        Научно наименование

                        Обичайно наименование

                        Протокол на CPVO

                           Pisum sativum L.

                        Грах посевен

                        протокол TP 7/2 от 11.3.2010 г.

                           Brassica napus L.

                        Рапица

                        протокол TP 36/1 от 25.3.2004 г.

                           Helianthus annuus L.

                        Слънчоглед

                        протокол TP 81/1 от 31.10.2002 г.

                           Linum usitatissimum L.

                        Лен културен/ленено семе

                        протокол TP 57/1 от 21.3.2007 г.

                           Avena nuda L.

                        Овес гол

                        протокол TP 20/1 от 6.11.2003 г.

                           Avena sativa L. (включва A. byzantina K. Koch)

                        Овес, червен овес

                        протокол TP 20/1 от 6.11.2003 г.

                           Hordeum vulgare L.

                        Ечемик

                        протокол TP 19/2rev. от 11.3.2010 г.

                           Oryza sativa L.

                        Ориз

                        протокол TP 16/1 от 18.11.2004 г.

                           Secale cereale L.

                        Ръж

                        протокол TP 58/1 от 31.10.2002 г.

                           xTriticosecale Wittm. ex A. Camus

                        Хибриди, получени от кръстосване на видове от рода Triticum, и видове от рода Secale

                        протокол TP 121/2 от 22.1.2007 г.

                           Triticum aestivum L.

                        Пшеница

                        протокол TP 3/4rev. от 28.10.2009 г.

                           Triticum durum Desf.

                        Пшеница твърда

                        протокол TP 120/2 от 6.11.2003 г.

                           Zea mays L.

                        Царевица

                        протокол TP 2/3 от 11.3.2010 г.

                           Solanum tuberosum L.

                        Картоф

                        протокол TP 23/2 от 1.12.2005 г.

                  Текстът на протоколите може да бъде намерен на уебсайта на CPVO (www.cpvo.europa.eu).

            ПРИЛОЖЕНИЕ II

               Списък на видовете, посочени в член 1, параграф 2, буква б), които трябва да отговарят на насоките за изследване на UPOV

                        Научно наименование

                        Обичайно наименование

                        Насока на UPOV

                           Beta vulgaris L.

                        Фуражно цвекло

                        насока TG/150/3 от 4.11.1994 г.

                           Agrostis canina L.

                        Кучешка полевица

                        насока TG/30/6 от 12.10.1990 г.

                           Agrostis gigantea Roth.

                        Гигантска полевица

                        насока TG/30/6 от 12.10.1990 г.

                           Agrostis stolonifera L.

                        Издънкова (бяла) полевица

                        насока TG/30/6 от 12.10.1990 г.

                           Agrostis capillaris L.

                        Обикновена полевица,

                        насока TG/30/6 от 12.10.1990 г.

                           Bromus catharticus Vahl

                        Слабителна овсига

                        насока TG/180/3 от 4.4.2001 г.

                           Bromus sitchensis Trin.

                        Овсига

                        насока TG/180/3 от 4.4.2001 г.

                           Dactylis glomerata L.

                        Ежова главица

                        насока TG/31/8 от 17.4.2002 г.

                           Festuca arundinacea Schreber

                        Тръстиковидна власатка

                        насока TG/39/8 от 17.4.2002 г.

                           Festuca filiformis Pourr.

                        Власатка (финолистна)

                        насока TG/67/5 от 5.4.2006 г.

                           Festuca ovina L.

                        Овча власатка

                        насока TG/67/5 от 5.4.2006 г.

                           Festuca pratensis Huds.

                        Ливадна власатка

                        насока TG/39/8 от 17.4.2002 г.

                           Festuca rubra L.

                        Червена власатка

                        насока TG/67/5 от 5.4.2006 г.

                           Festuca trachyphylla (Hack.) Krajina

                        Твърдолистна власатка

                        насока TG/67/5 от 5.4.2006 г.

                           Lolium multiflorum Lam.

                        Многооткосен (италиански) райграс

                        насока TG/4/8 от 5.4.2006 г.

                           Lolium perenne L.

                        Английски райграс

                        насока TG/4/8 от 5.4.2006 г.

                           Lolium x boucheanum Kunth

                        Хибриден райграс

                        насока TG/4/8 от 5.4.2006 г.

                           Phleum nodosum L.

                        Тимотейка

                        насока TG/34/6 от 7.11.1984 г.

                           Phleum pratense L.

                        Ливадна тимотейка

                        насока TG/34/6 от 7.11.1984 г.

                           Poa pratensis L.

                        Ливадина метлица

                        насока TG/33/6 от 12.10.1990 г.

                           Lupinus albus L.

                        Бяла лупина

                        насока TG/66/4 от 31.3.2004 г.

                           Lupinus angustifolius L.

                        Теснолистна лупина

                        насока TG/66/4 от 31.3.2004 г.

                           Lupinus luteus L.

                        Жълта лупина

                        насока TG/66/4 от 31.3.2004 г.

                           Medicago sativa L.

                        Люцерна обикновена

                        насока TG/6/5 от 6.4.2005 г.

                           Medicago x varia T. Martyn

                        Пясъчна люцерна

                        насока TG/6/5 от 6.4.2005 г.

                           Trifolium pratense L.

                        Детелина червена

                        насока TG/5/7 от 4.4.2001 г.

                           Trifolium repens L.

                        Детелина бяла

                        насока TG/38/7 от 9.4.2003 г.

                           Vicia faba L.

                        Бакла

                        насока TG/8/6 от 17.4.2002 г.

                           Vicia sativa L.

                        Обикновен фий

                        насока TG/32/6 от 21.10.1988 г.

                           Brassica napus L., var. napobrassica (L.) Rchb.

                        Брюква

                        насока TG/89/6rev. от 4.4.2001 г. + 1.4.2009 г.

                           Raphanus sativus L. var. oleiformis Pers.

                        Фуражна ряпа

                        насока TG/178/3 от 4.4.2001 г.

                           Arachis hypogea L.

                        Фъстъци

                        насока TG/93/3 от 13.11.1985 г.

                           Brassica rapa L. var. silvestris (Lam.) Briggs

                        Репица

                        насока TG/185/3 от 17.4.2002 г.

                           Carthamus tinctorius L.

                        Сафлор (шафран)

                        насока TG/134/3 от 12.10.1990 г.

                           Gossypium spp.

                        Памук

                        насока TG/88/6 от 4.4.2001 г.

                           Papaver somniferum L.

                        Мак

                        насока TG/166/3 от 24.3.1999 г.

                           Sinapis alba L.

                        Бял синап

                        насока TG/179/3 от 4.4.2001 г.

                           Glycine max. (L.) Merrill

                        Соя

                        насока TG/80/6 от 1.4.1998 г.

                           Sorghum bicolor (L.) Moench

                        Сорго

                        насока TG/122/3 от 6.10.1989 г.

                  Текстът на посочените насоки може да бъде намерен на уебсайта на UPOV (www.upov.int).
         “

         ЧАСТ Б

      „
            ПРИЛОЖЕНИЕ I

               Списък на видовете, посочени в член 1, параграф 2, буква а), които трябва да отговарят на протоколите за изследвания на CPVO

                        Научно наименование

                        Обичайно наименование

                        Протокол на CPVO

                           Allium cepa L. (лукова група)

                        Лук и шалот

                        протокол TP 46/2 от 1.4.2009 г.

                           Allium cepa L. (сборна група)

                        Шалот

                        протокол TP 46/2 от 1.4.2009 г.

                           Allium fistulosum L.

                        Лук батун (Японски лук или Уелски лук)

                        протокол TP 161/1 от 11.3.2010 г.

                           Allium porrum L.

                        Праз

                        протокол TP 85/2 от 1.4.2009 г.

                           Allium sativum L.

                        Чесън

                        протокол TP 162/1 от 25.3.2004 г.

                           Allium schoenoprasum L.

                        Сибирски лук (резанец)

                        протокол TP 198/1 от 1.4.2009 г.

                           Apium graveolens L.

                        Листна и дръжкова целина

                        протокол TP 82/1 от 13.3.2008 г.

                           Apium graveolens L.

                        Кореновидна целина

                        протокол TP 74/1 от 13.3.2008 г.

                           Asparagus officinalis L.

                        Аспержи

                        протокол TP 130/1 от 27.3.2002 г.

                           Beta vulgaris L.

                        Цвекло салатно, включително „Cheltenham“

                        протокол TP 60/1 от 1.4.2009 г.

                           Brassica oleracea L.

                        Цветно зеле (карфиол)

                        протокол TP 45/2 от 11.3.2010 г.

                           Brassica oleracea L.

                        Броколи или „Калабрезе“

                        протокол TP 151/2 от 21.3.2007 г.

                           Brassica oleracea L.

                        Брюкселско зеле

                        протокол TP 54/2 от 1.12.2005 г.

                           Brassica oleracea L.

                        Алабаш

                        протокол TP 65/1 от 25.3.2004 г.

                           Brassica oleracea L.

                        Савойско зеле, бяло главесто зеле и червено главесто зеле

                        протокол TP 48/2 от 1.12.2005 г.

                           Brassica rapa L.

                        Китайско зеле

                        протокол TP 105/1 от 13.3.2008 г.

                           Capsicum annuum L.

                        Чили или пипер

                        протокол TP 76/2 от 21.3.2007 г.

                           Cichorium endivia L.

                        Къдраволистна ендивия и обикновена ендивия

                        протокол TP 118/2 от 1.12.2005 г.

                           Cichorium intybus L.

                        Цикория, синя жлъчка

                        протокол TP 172/2 от 1.12.2005 г.

                           Cichorium intybus L.

                        Цикория витлуф

                        протокол TP 173/1 от 25.3.2004 г.

                           Citrullus lanatus (Thumb.) Matsum. et Nakai

                        Диня

                        протокол TP 142/1 от 21.3.2007 г.

                           Cucumis melo L.

                        Пъпеш

                        протокол TP 104/2 от 21.3.2007 г.

                           Cucumis sativus L.

                        Краставици и корнишони

                        протокол TP 61/2 от 13.3.2008 г.

                           Cucurbita pepo L.

                        Тиквички

                        протокол TP 119/1 от 25.3.2004 г.

                           Cynara cardunculus L.

                        Артишок и кардун

                        протокол TP 184/1 от 25.3.2004 г.

                           Daucus carota L.

                        Моркови и фуражни моркови

                        протокол TP 49/3 от 13.3.2008 г.

                           Foeniculum vulgare Mill.

                        Резене

                        протокол TP 183/1 от 25.3.2004 г.

                           Lactuca sativa L.

                        Салата

                        протокол TP 13/4 от 1.4.2009 г.

                           Lycopersicon esculentum Mill.

                        Домат

                        протокол TP 44/3 от 21.3.2007 г.

                           Petroselinum crispum (Mill.) Nyman ex A. W. Hill

                        Магданоз

                        протокол TP 136/1 от 21.3.2007 г.

                           Phaseolus coccineus L.

                        Многоцветен фасул

                        протокол TP 9/1 от 21.3.2007 г.

                           Phaseolus vulgaris L.

                        Фасул пешак и фасул вейков

                        протокол TP 12/3 от 1.4.2009 г.

                           Pisum sativum L.(partim)

                        Грах набръчкан, грах кръглозърнест и грах захарен

                        протокол TP 7/2 от 11.3.2010 г.

                           Raphanus sativus L.

                        Репички

                        протокол TP 64/1 от 27.3.2002 г.

                        Solanum melongena L.

                        Патладжан или син домат

                        протокол TP 117/1 от 13.3.2008 г.

                           Spinacia oleracea L.

                        Спанак

                        протокол TP 55/3 от 11.3.2010 г.

                           Valerianella locusta (L.) Laterr.

                        Полска (кълнова) салата

                        протокол TP 75/2 от 21.3.2007 г.

                           Vicia faba L.(partim)

                        Бакла

                        протокол TP Broadbean/1 от 25.3.2004 г.

                           Zea mays L.(partim)

                        Царевица и пуклива царевица

                        протокол TP 2/3 от 11.3.2010 г.

                  Текстът на протоколите може да бъде намерен на уебсайта на CPVO (www.cpvo.europa.eu).

            ПРИЛОЖЕНИЕ II

               Списък на видовете, посочени в член 1, параграф 2, буква б), които трябва да отговарят на насоките за изследване на UPOV

                        Научно наименование

                        Обичайно наименование

                        Насока на UPOV

                           Beta vulgaris L.

                        Цвекло салатно или бяло цвекло

                        насока TG/106/4 от 31.3.2004 г.

                           Brassica oleracea L.

                        Къдраво зеле

                        насока TG/90/6 от 31.3.2004 г.

                           Brassica rapa L.

                        Ряпа

                        насока TG/37/10 от 4.4.2001 г.

                           Cichorium intybus L.

                        Широколистна цикория или италианска цикория

                        насока TG/154/3 от 18.10.1996 г.

                           Cucurbita maxima Duchesne

                        Тиква

                        Насока TG/155/6rev. от 28.3.2007 г. + 1.4.2009 г.

                           Raphanus sativus L.

                        Черна репичка

                        насока TG/63/6 от 24.3.1999 г.

                           Rheum rhabarbarum L.

                        Ревен

                        насока TG/62/6 от 24.3.1999 г.

                           Scorzonera hispanica L.

                        Кокеш или черен овесен корен

                        насока TG/116/4 от 24.3.2010 г.

                  Текстът на посочените насоки може да бъде намерен на уебсайта на UPOV (www.upov.int).
         “


title: Директива 95/63/ЕО на Съвета от 5 декември 1995 година за изменение на Директива 89/655/ЕИО относно минималните изисквания за безопасността и здравето на работниците при използването на работни съоръжения по време на работа (Втора специална директива по смисъла на член 16, параграф 1 от Директива 89/391/ЕИО)

text:
Важна правна забележка

|

31995L0063

Официален вестник n° L 335 , 30/12/1995 стр. 0028 - 0036 специално чешко издание глава 05 том 02 стр. 276  - 284 специално испанско издание глава 05 том 02 стр. 276  - 284 специално унгарско издание глава 05 том 02 стр. 276  - 284 специално литвийско издание глава 05 том 02 стр. 276  - 284 LV.ES глава 05 том 02 стр. 276  - 284 MT.ES глава 05 том 02 стр. 276  - 284 PL.ES глава 05 том 02 стр. 276  - 284 SK.ES глава 05 том 02 стр. 276  - 284 специално словенско издание глава 05 том 02 стр. 276  - 284

		19951205Директива 95/63/ЕО на Съветаот 5 декември 1995 годиназа изменение на Директива 89/655/ЕИО относно минималните изисквания за безопасността и здравето на работниците при използването на работни съоръжения по време на работа (Втора специална директива по смисъла на член 16, параграф 1 от Директива 89/391/ЕИО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 118а от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, предвидена в член 189в от Договора [3],като има предвид, че член 118а от Договора предвижда Съветът да приема с директиви минимални изисквания за насърчаване на подобренията, в частност на работната среда, с оглед закрилата на здравето и безопасността на работниците;като има предвид, че съгласно споменатия член тези директиви трябва да избягват да налагат такива административни, финансови и правни ограничения, които могат да възпрепятстват създаването и развитието на малки и средни предприятия;като има предвид, че спазването на минималните изисквания, предназначени да гарантират по-високо равнище на безопасност и здраве по време на използването на работни съоръжения, е от съществено значение за гарантиране на безопасността и здравето на работниците;като има предвид, че поради това държавите-членки трябва да вземат мерки, за да улеснят прилагането на разпоредбите на настоящата директива от страна на предприятията, в частност от страна на малките и средните предприятия; като има предвид, че тези мерки могат да включват дейности за обучение и информация, съобразени със специфичните изисквания на различните икономически отрасли;като има предвид, че разпоредбите, приети по силата на член 118а от Договора, не са пречка всяка държава-членка да запази или да въведе по-засилени мерки за защита на условията на труд, които да са съвместими с Договора;като има предвид, че член 9, параграф 1 от Директива 89/655/ЕИО [4] предвижда в приложението да се добавят допълнителни минимални изисквания, прилагани за работните съоръжения, посочени в точка 3 от приложението, съгласно процедурата, предвидена в член 118а от Договора;като има предвид, че настоящата директива трябва да се ограничи да определи целите, които трябва да се постигнат, и принципите, които трябва да се спазват, като предостави на държавите-членки да изберат подходящите условия и реда в националното законодателство за спазване и подобряване на тези изисквания;като има предвид, че държавите-членки, след консултации със социалните партньори и съобразно националното законодателство и/или практики, определят условията и реда за постигане на равнище на безопасност, съответстващо на целите, посочени в приложение II от настоящата директива;като има предвид, че настоящата директива представлява практическа стъпка към създаването на социалното измерение на вътрешния пазар,ПРИЕ НАСТОЯЩАТА ДИРЕКТИВА:Член 1Директива 89/655/ЕИО се изменя, както следва:1. Член 4 се изменя, както следва:а) в параграф 1, буква а), ii) и буква б) думите "в приложението" се заменят с думите "в приложение I";б) в параграф 1 се добавя следната буква:"в) без да се засягат разпоредбите на буква а), i) и независимо от буква а), ii) и буква б), специфичните работни съоръжения, подчинени на изискванията на точка 3 от приложение I, които вече са били предоставени на работниците в предприятието и/или учреждението до 5 декември 1998 г., най-късно четири години след тази дата трябва да отговарят на минималните изисквания, предвидени в приложение I";в) добавя се следният параграф:"3. Държавите-членки, след съгласуване със социалните партньори и съобразно националното законодателство и/или практики, определят условията и реда, които позволяват да се постигне равнище на безопасност, съответстващо на целите, визирани от разпоредбите на приложение II."2. Добавя се следният член:"Член 4аПроверка на работните съоръжения1. Работодателят следи работните съоръжения, чиято безопасност зависи от условията на монтиране, да се подлагат на първоначална проверка (след монтирането и преди първото пускане в експлоатация) и на проверка след всяко монтиране на нова работна площадка или на ново място, извършвани от компетентни лица по смисъла на националното законодателство и/или практики, с оглед да се гарантира правилното монтиране и нормалното функциониране на работните съоръжения.2. Работодателят следи работните съоръжения, изложени на влияния, предизвикващи неизправности, които могат да доведат до опасни ситуации, да се подлагат на:- периодични проверки и ако е необходимо, на периодични изпитвания, извършвани от компетентни лица по смисъла на националното законодателство и/или практики,- извънредни проверки, извършвани от компетентни лица по смисъла на националното законодателство и/или практики, винаги когато възникват извънредни събития, които могат да имат вредни последици за безопасността на работното съоръжение, като реконструкции, аварии, природни явления, продължителни периоди на неупотреба,с цел да се гарантира спазването на изискванията за безопасност и здраве и за своевременното откриване и отстраняване на тези неизправности.3. Резултатите от проверките трябва да се записват и да са на разположение на компетентния орган. Те трябва да се съхраняват в продължение на определен период.Когато работните съоръжения се използват извън предприятието, те трябва да се придружават от материално доказателство за последната извършена проверка.4. Държавите-членки определят условията и реда на тези проверки.";3. Добавя се следният член:"Член 5аЕргономия и здраве на работното мястоРаботодателят трябва да вземе предвид работното място и положението на работниците при използването на работните съоръжения, както и ергономичните принципи, при прилагането на минималните изисквания за безопасност и здраве."4. В член 6, параграф 2 се добавя следната алинея:"Работниците трябва да бъдат предупредени за рисковете, които ги засягат, за работните съоръжения, намиращи се в тяхната непосредствена работна среда, както и за промените, които ги засягат, доколкото те се отнасят за работните съоръжения, разположени в непосредствената им работна среда, дори ако те не ги използват пряко.";5. В член 8 думата "приложението" се заменя с думата "приложенията".6. Член 9 се изменя, както следва:- в заглавието на члена думите "на приложението" се заменят с думите "на приложенията",- в параграф 1 думата "приложението" (два пъти) се заменя с думата "приложение I",- в параграф 2 думата "приложението" се заменя с думата "приложенията".7. Приложението, което става приложение I, се изменя съгласно приложение I към настоящата директива.8. Добавя се приложение II, чийто текст е даден в приложение II към настоящата директива.Член 21. Държавите-членки въвеждат в сила законовите, подзаконовите и административните разпоредби, за да се съобразят с настоящата директива преди 5 декември 1998 година. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които те вече са приели или приемат в областта, уредена с настоящата директива.3. Комисията периодично представя на Европейския парламент, на Съвета и на Икономическия и социален комитет доклад за прилагането на настоящата директива.Член 3Адресати на настоящата директива са държавите-членки.Съставено в Брюксел на 5 декември 1995 година.За СъветаПредседателJ. A. Griñán[1] ОВ C 104, 12.4.1994 г., стр. 4 иОВ C 246, 22.9.1995 г., стр. 3.[2] ОВ C 397, 31.12.1994 г., стр. 13.[3] Становище на Европейския парламент от 17 февруари 1995 г. (ОВ C 56, 6.3.1995 г., стр. 175), Обща позиция на Съвета от 24 юли 1995 г. (ОВ C 281, 25.10.1995 г., стр. 41) и Решение на Европейския парламент от 17 ноември 1995 г. (ОВ C 323, 4.12.1995 г.).[4] ОВ L 393, 30.12.1989 г., стр. 13.--------------------------------------------------19951205ПРИЛОЖЕНИЕ IПриложението (което става приложение I) към Директива 89/655/ЕИО се изменя, както следва:1. Към предварителните бележки се добавя следната алинея:"Посочените по-долу минимални изисквания, доколкото те се прилагат за действащите работни съоръжения, по необходимост не налагат същите мерки като основните изисквания за новите работни съоръжения.";2. В точка 2.1 последната алинея се заменя със следния текст:"Системите за управление трябва да са надеждни и да се избират съобразно предвидимите неизправности, смущения и ограничения в рамките на планираното използване.";3. Точка 3 се заменя със следния текст:"3. Допълнителни минимални изисквания, прилагани за специфични работни съоръжения3.1. Минимални изисквания, прилагани за подвижните, самоходни или несамоходни работни съоръжения3.1.1. Работните съоръжения, на които се вози/ят работник/ци, трябва да са оборудвани по начин, който да намалява рисковете за работника или за работниците по време на придвижването.В тези рискове трябва да се включат рисковете от контакт или притискане на работниците с колелата или с гъсеничните вериги.3.1.2. Когато ненавременното блокиране на задвижващите елементи между дадено подвижно работно съоръжение и неговите приспособления и/или ремаркета може да предизвика специфични рискове, това работно съоръжение трябва да е оборудвано или приспособено по начин, който да попречи да се блокират задвижващите елементи.Когато не може да се предотврати такова блокиране, трябва да се вземат всички възможни мерки, за да се избегнат вредните последици за работниците.3.1.3. Ако съществува риск задвижващите елементи между подвижните работни съоръжения да се замърсят или да се повредят при влаченето им по земята, трябва да се предвидят улеснения за тяхното закрепване.3.1.4. Подвижните работни съоръжения, на които се вози/ят работник/ци, трябва да ограничават, при реални условия на използване, рисковете, произтичащи от преобръщане или от промяна на посоката на работното съоръжение:- или чрез защитно устройство, което пречи на работното съоръжение да промени посоката си с повече от четвърт оборот,- или чрез устройство, гарантиращо достатъчно пространство около работника или работниците, които се возят, ако движението може да продължи с над четвърт оборот,- или чрез всяко друго приспособление с равностойно въздействие.Тези защитни устройства може да са неразделна част от работното съоръжение.Тези защитни устройства не се изискват, когато работното съоръжение е стабилизирано по време на използване, или когато работното съоръжение е проектирано така, че преобръщането му или промяната на посоката му са невъзможни.Ако съществува риск работникът, който се вози, да бъде смазан между частите на работното съоръжение и земята при преобръщане или при промяна на посоката, трябва да се монтира система за задържане на работника или на работниците, които се возят.3.1.5. Елеваторните колички, на които се качват един или няколко работника, трябва да са приспособени или оборудвани по начин, който да ограничава рисковете от преобръщане на количката, например:- или чрез монтиране на кабина за шофьора,- или чрез устройство, пречещо на преобръщането на елеваторната количка,- или чрез устройство, гарантиращо, че в случай на преобръщане на елеваторната количка, между земята и определени части на елеваторната количка ще остане достатъчно място за работника или работниците, които се возят,- или чрез устройство, задържащо работника или работниците на седалката на водача, така че да се попречи те да бъдат притиснати от дадени части на елеваторната количка, която се е преобърнала.3.1.6. Подвижните самоходни работни съоръжения, чието придвижване може да предизвика рискове за работниците, трябва да отговарят на следните условия:а) те трябва да са снабдени с приспособления, позволяващи да се избегне неразрешено пускане в движение;б) те трябва да са снабдени с подходящи приспособления, намаляващи последиците от евентуален сблъсък в случай на едновременно движение на няколко работни съоръжения, движещи се по релси;в) те трябва да са снабдени с приспособление за спиране и изключване; ако сигурността го изисква, аварийно приспособление, задействано от леснодостъпни командни механизми или от автоматични системи, трябва да дава възможност за спиране и изключване в случай на неизправност на основното приспособление;г) те трябва да са снабдени с подходящи помощни приспособления за подобряване на видимостта, когато прякото зрително поле на водача не е достатъчно, за да се гарантира безопасността;д) те трябва да са снабдени с осветително приспособление, съответстващо на работата, която следва да се извършва, и да гарантират достатъчна безопасност за работниците, ако са предназначени за нощно използване или за използване в тъмни места;е) ако съществуват рискове от пожар, произтичащи от самите тях или от техните ремаркета и/или товари, които могат да застрашат работниците, те трябва да са оборудвани с подходящи противопожарни приспособления, освен ако мястото на използването им е снабдено с такива приспособления и те се намират достатъчно близо;ж) ако се управляват дистанционно, те трябва автоматично да спират, когато излязат извън обсега на контрол;з) ако се управляват дистанционно и ако при нормални условия на използване могат да блъснат или да притиснат работници, те трябва да са оборудвани с приспособления за защита срещу тези рискове, освен ако съществуват други подходящи приспособления за контрол на риска от сблъсък.3.2. Минимални изисквания, прилагани за работните съоръжения за вдигане на товари3.2.1. Ако работните съоръжения, служещи за вдигане на товари, са трайно инсталирани, трябва да са гарантирани тяхната здравина и стабилност по време на използване, в частност предвид товарите, които трябва да се вдигат, и напрежението в точките за окачване или за фиксиране към устройствата.3.2.2. На машините, служещи за вдигане на товари, трябва да има ясно видимо указание за техния номинален товар и ако е необходимо, табелка за товара, посочваща номиналния товар за всяка конфигурация на машината.Приспособленията за вдигане трябва да са маркирани по начин, който да позволява да се идентифицират основните характеристики, необходими за безопасно използване.Ако работното съоръжение не е предназначено за вдигане на работници и ако съществува възможност от объркване, трябва да се постави подходяща сигнализация на видимо място.3.2.3. Работните съоръжения, които са трайно монтирани, трябва да са монтирани по начин, който да намалява риска товарите:а) да ударят работниците;б) случайно да се отклонят опасно или да паднат, илив) случайно да се откачат.3.2.4. Машините за издигане или за преместване на работниците трябва да са подходящи:а) за предотвратяване на рисковете от падане на кабината, ако има такава, чрез подходящи приспособления;б) за предотвратяване на рисковете от падане на ползвателя от кабината, ако има такава;в) за предотвратяване на рисковете от смазване, притискане или удряне на ползвателя, в частност тези, дължащи се на случаен контакт с предмети;г) за гарантиране на безопасността на работниците, блокирани в кабината, в случай на злополука, и възможността за тяхното освобождаване.Ако поради причини, присъщи на работната площадка и на денивелацията, рисковете, посочени в буква а) не могат да се избегнат с никакво приспособление за безопасност, трябва да се монтира подсилен кабел и всеки работен ден да се извършва проверка на неговата изправност."--------------------------------------------------19951205ПРИЛОЖЕНИЕ II""19951205ПРИЛОЖЕНИЕ IIРАЗПОРЕДБИ ЗА ИЗПОЛЗВАНЕ НА РАБОТНИТЕ СЪОРЪЖЕНИЯ, ПОСОЧЕНИ В ЧЛЕН 4, ПАРАГРАФ 30. Предварителни бележкиЗадълженията, предвидени в настоящото приложение, се прилагат при спазване на разпоредбите на настоящата директива и когато съществува съответният риск за въпросното работно съоръжение.1. Общи разпоредби за всички работни съоръжения1.1. Работните съоръжения трябва да се монтират, разполагат и използват по начин, който да дава възможност да се намалят рисковете за ползвателите на работното съоръжение и за останалите работници, например да има достатъчно свободно пространство между подвижните елементи на работните съоръжения и фиксираните или подвижните елементи на заобикалящата ги среда и всяка използвана или произведена мощност или субстанция да се подава и/или отвежда по безопасен начин.1.2. Монтирането и демонтирането на работните съоръжения трябва да се извършват по безопасен начин, в частност като се спазват евентуалните указания на производителя.1.3. Работните съоръжения, които по време на използването им могат да бъдат поразени от мълния, трябва да са защитени с подходящи приспособления или мерки срещу последиците от мълнията.2. Разпоредби за използването на подвижни, самоходни или несамоходни работни съоръжения2.1. Управлението на самоходни работни съоръжения трябва да се поверява на работниците, които са преминали подходящо обучение за безопасно управление на тези работни съоръжения.2.2. Ако работно съоръжение се движи в работна зона, трябва да се установят и да се спазват подходящи правила за движение.2.3. Трябва да се вземат организационни мерки за предотвратяване на присъствието на работници, движещи се пеша в работната зона на самоходните работни съоръжения.Ако присъствието на работници, движещи се пеша, е необходимо за правилното изпълнение на работата, трябва да се вземат подходящи мерки, за да се предотврати нараняването им от съоръженията.2.4. Придвижването на работници върху подвижни работни съоръжения с механично задвижване се разрешава само на безопасни места, оборудвани за тази цел. Ако по време на придвижването трябва да се извърши някаква дейност, скоростта трябва да е съобразена, ако е необходимо.2.5. Подвижните работни съоръжения, оборудвани с двигател с вътрешно горене, могат да се използват в работни зони, само ако е гарантирано достатъчно количество въздух, който не носи рискове за безопасността и здравето на работниците.3. Разпоредби за използването на товароподемни работни съоръжения3.1. Общи положения3.1.1. Разглобяемите или подвижни работни съоръжения, служещи за вдигане на товари, трябва да се използват по начин, който да гарантира стабилността на работното съоръжение по време на неговото използване при всички предвидими условия, като се отчита естеството на земната повърхност.3.1.2. Повдигането на работници се разрешава само с работни съоръжения и приспособления, предвидени за тази цел.Без да се засягат разпоредбите на член 5 от Директива 89/391/ЕИО, по изключение за тази цел могат да се използват съоръжения, които не са предвидени за повдигането на работници, при условие че са взети подходящи мерки за осигуряване на безопасността им в съответствие с националното законодателство и/или практики, които предвиждат подходящо наблюдение.Когато на работното съоръжение, служещо за вдигане на товари, има работници, командният пункт трябва да е постоянно зает. Работниците, които се издигат, трябва да разполагат със сигурно средство за комуникация. Трябва да се предвиди евакуирането им в случай на опасност.3.1.3. Освен ако това не се налага за нормалното протичане на работата, трябва да се вземат мерки под окачените товари да няма работници.Не се разрешава прекарването на окачени товари над незащитени работни места, които обикновено са заети от работници.При тази хипотеза, ако нормалното протичане на работата не може да се осигури по друг начин, трябва да се определят и прилагат подходящи процедури.3.1.4. Приспособленията за вдигане трябва да се избират в зависимост от товарите, с които се работи, от местата за захващане, от приспособлението за окачване и от атмосферните условия и като се отчитат видът и конфигурацията на товарозахващащото устройство. Сглобките на повдигателните приспособления трябва да са ясно означени, за да може ползвателят да се запознае с техните характеристики, ако не са разглобени след употреба.3.1.5. Повдигателните приспособления трябва да се съхраняват по начин, който да гарантира, че няма да бъдат повредени или развалени.3.2. Работни съоръжения, служещи за вдигане на ненаправлявани товари3.2.1. Ако две или повече работни съоръжения, служещи за вдигане на ненаправлявани товари, са инсталирани или монтирани на работно място по такъв начин, че техните полета на действие се припокриват, трябва да се вземат подходящи мерки за предотвратяване на сблъсъците между товарите и/или между частите на самите работни съоръжения.3.2.2. По време на използването на подвижно работно съоръжение, служещо за вдигане на ненаправлявани товари, трябва да се вземат мерки за предотвратяване на неговото накланяне, преобръщане и ако е необходимо, отместване и подхлъзване. Трябва да се извършва проверка за правилното изпълнение на тези мерки.3.2.3. Ако операторът на работно съоръжение, служещо за вдигане на ненаправлявани товари, не може да наблюдава целия път на товара нито пряко, нито чрез помощни приспособления, предоставящи полезната информация, трябва да се назначи компетентно лице по сигнализацията, което да поддържа връзка с оператора, за да го насочва, и трябва да се вземат организационни мерки, за да се предотвратят сблъсъци на товара, които могат да поставят в опасност работниците.3.2.4. Работата трябва да се организира по такъв начин, че когато работникът окачва или сваля товара ръчно, тези дейности да се извършват при пълна безопасност, като в частност този работник трябва да упражнява пряк или косвен контрол над тях.3.2.5. Всички действия по вдигането трябва да са правилно планирани, наблюдавани и извършвани по подходящ начин, с цел да се защити безопасността на работниците.В частност, ако трябва да се вдигне товар едновременно от две или повече работни съоръжения, служещи за вдигане на ненаправлявани товари, трябва да се установи и прилага процедура, за да се осигури добрата координация между операторите.3.2.6. Ако работните съоръжения, служещи за вдигане на ненаправлявани товари, не могат да задържат товарите в случай на частична или пълна повреда в захранването с мощност, трябва да се вземат подходящи мерки, за да се предотврати излагането на работниците на съответните рискове.Окачените товари не трябва да се оставят без надзор, освен ако е спрян достъпът до опасната зона и ако товарът е бил закачен при пълна безопасност и е поддържан в пълна безопасност.3.2.7. Използването на открито на работни съоръжения, служещи за вдигане на ненаправлявани товари, трябва да се прекрати веднага, след като метеорологичните условия се влошат до степен, при която могат да навредят на безопасното им функциониране и по този начин работниците да бъдат изложени на рискове. Трябва да се вземат подходящи мерки за защита, предназначени в частност да се предотврати преобръщането на работното съоръжение, за да се избегнат рисковете за работниците.""--------------------------------------------------


title: Директива на Съвета от 3 декември 1982 година относно трето изменение (PCT) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

text:
               13/ 06

               BG

               Официален вестник на Европейския съюз

               77

         31982L0828

               L 350/34

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 3 декември 1982 година
   относно трето изменение (PCT) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
   (82/828/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската икономическа общност, и по-специално член 100 от него,
   като взе предвид предложението на Комисията (1),
   като взе предвид становището на Асамблеята (2),
   като взе предвид становището на Икономическия и социален комитет (3),
   като има предвид, че в някои държави-членки полихлорираните терфенили (PCT) служат, под формата на термопластични съединения, за задържане на метали и други материали при прецизната механична обработка и формовъчните операции; като има предвид, че тези полихлорирани терфенили се използват най-вече за механичната обработка и формоването при изработката и ремонтите на компонентите на газовите турбини, а също така в ядрените реактори, при изработката на корпусите на корабите и самолетите и при производството на полупроводникови устройства и високопрецизни лещи;
   като има предвид, че Директива 76/769/ЕИО на Съвета (4), последно изменена с Директива 82/806/ЕИО (5), не разрешава тази употреба;
   като има предвид, че полихлорираните трифенили, чието ликвидиране е регламентирано с Директива 76/403/ЕИО на Съвета (6), имат фундаментално значение за приложенията, за които са предназначени; като има предвид, че разрешение за употреба, което се прилага за помещения, съобщени за целта на компетентните органи, и ограничено във времето изглежда оправдано; като има предвид, че, поради това, следва приложението към Директива 76/769/ЕИО да бъде изменено;
   като има предвид, че въведеното с настоящата директива изменение не предрешава необходимото за постепенното намаляване на употребата на тези вещества преразглеждане, на всички изключения от ограниченията върху пускането на пазара и употребата на полихлорираните бифенили (PCB) и полихлорираните терфенили (PCT), поставено като цел в Директива 76/769/ЕИО; като има предвид, че предложенията за преразглеждане трябва да бъдат разгледани при първата удобна за това възможност,
   ПРИЕ НАСТОЯЩАТА ДИРЕКТИВА:
   Член 1
   В рубрика № 1 на приложението към Директива 76/769/ЕИО, в дясната колона е добавена следната точка:

                  „7.

                  До 31 декември 1984 г. държавите-членки могат да разрешават на тяхна територия употребата на термопластични съединения за многократна употреба в състава на приспособленията за механична обработка, съдържащи не повече от 50 % PCT, за поддържане, задържане и стабилизиране на части с оглед на улесняването на тяхната прецизна механична обработка и формоване при производството и ремонтите на газови турбини от състава на самолетното и корабното оборудване, ядрени реактори, полупроводникови устройства, корпуси на кораби и самолети, лонжерони и стрингери, високопрецизни и оптични лещи, шаблони за установяване на режещи инструменти и експериментални модели за инструменти за леене под налягане, в помещения, за които е съобщено за целта на компетентните органи и където справки за употребата на тези вещества се държат на разположение на тези органи.“

   Член 2
   Държавите-членки, където е уместно, приемат мерките, необходими, за да се съобразят с настоящата директива. Те незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 3 декември 1982 година.

            За Съвета

            Председател

         Ch. CHRISTENSEN

      (1)  ОВ C 31, 8.2.1982 г., стр. 9.

      (2)  ОВ C 175, 14.7.1980 г., стр. 88.

      (3)  ОВ C 182, 21.7.1980 г., стр. 11.

      (4)  ОВ L 262, 27.9.1976 г., стр. 201.

      (5)  ОВ L 339, 1.12.1982 г., стр. 55.

      (6)  ОВ L 108, 26.4.1976 г., стр. 41.


title: Директива 2003/11/ЕО на Европейския парламент и на Съвета от 6 февруари 2003 година за изменение за двадесет и четвърти път на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (пентабромодифенил етер, октабромодифенил етер)

text:
Важна правна забележка

|

32003L0011

Официален вестник n° L 042 , 15/02/2003 стр. 0045 - 0046 специално чешко издание глава 13 том 31 стр. 140  - 142 специално испанско издание глава 13 том 31 стр. 140  - 142 специално унгарско издание глава 13 том 31 стр. 140  - 142 специално литвийско издание глава 13 том 31 стр. 140  - 142 LV.ES глава 13 том 31 стр. 140  - 142 MT.ES глава 13 том 31 стр. 140  - 142 PL.ES глава 13 том 31 стр. 140  - 142 SK.ES глава 13 том 31 стр. 140  - 142 специално словенско издание глава 13 том 31 стр. 140  - 142

		20030206Директива 2003/11/ЕО на Европейския парламент и на Съветаот 6 февруари 2003 годиназа изменение за двадесет и четвърти път на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (пентабромодифенил етер, октабромодифенил етер)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложенията на Комисията [1],като взеха предвид становището на Икономическия и социален комитет [2],в съответствие с процедурата, установена в член 251 от Договора [3], в светлината на съвместния текст, одобрен от Помирителния комитет на 8 ноември 2002 г.,като имат предвид, че:(1) Съгласно член 14 от Договора трябва да се създаде пространство без вътрешни граници, в което да бъде осигурено свободното движение на стоки, хора, услуги и капитали.(2) Рисковете за околната среда от пентабромодифенил етер (пентаБДЕ) и октабромодифенил етер (октаБДЕ) бяха оценени в съответствие с Регламент (ЕИО) № 793/93 на Съвета от 23 март 1993 г. относно оценката и контрола на рисковете от съществуващите вещества [4]. Оценките на риска за пентаБДЕ и октаБДЕ очертаха необходимост от ограничаване на рисковете, които тези вещества създават за околната среда. В своите становища от 4 февруари 2000 г. и 31 октомври 2002 г. Научният комитет по токсичност, екотоксичност и околна среда (НКТЕОС) потвърди заключенията от оценките за пентаБДЕ и октаБДЕ за необходимостта от ограничаване на рисковете за опазване на околната среда. Освен това в свое становище от 19 юни 2000 г. НКТЕОС потвърди загрижеността относно експозицията на кърмачетата на въздействието на пентаБДЕ, както и опасенията, че увеличеното съдържание на пентаБДЕ в майчиното мляко може да се дължи на все още неидентифицирана употреба на въпросния химикал.(3) В рамките на Регламент (ЕИО) № 793/93 Комисията прие Препоръки относно стратегия за ограничаване на риска при пентаБДЕ [5] и октаБДЕ [6], предвиждаща ограничения върху продажбата и употребата на последните за контрол на рисковете за околната среда. Освен това Комисията препоръча мерките да бъдат съобразени с нарастващата загриженост относно експозицията на кърмачетата чрез майчиното мляко.(4) За целите на опазването на здравето и околната среда пускането на пазара и употребата на пентаБДЕ и октаБДЕ и пускането на пазара на изделия, които съдържат едното или двете цитирани вещества, трябва да се забранят.(5) Присъствието на пентаБДЕ и октаБДЕ в концентрации, по-високи от 0,1 %, може да се открива с помощта на стандартни аналитични методи, например ГХ-МС (газово хроматографска масова спектрометрия).(6) Оценка на риска при декаБДЕ бе приключена през август 2002 г. и демонстрира редица несигурности относно възможните ефекти на това вещество върху околната среда. Общността трябва без всякакво закъснение да предприеме мерки и да приеме стратегия за ограничаване на риска. Комисията очаква резултати от разработването на стратегия за риска не по-късно от 30 юни 2003 г. След това Комисията ще анализира резултатите незабавно и ще предложи подходящи и строги мерки в отговор на идентифицираните рискове. Европейският парламент и Съветът трябва да разгледат предложението без всякакво закъснение. Одобрените от Общността ограничения по отношение на пускането на пазара и употребата на декаБДЕ трябва да влязат в сила без по-нататъшно закъснение, освен ако в резултат на допълнително тестване, възможност за каквото горецитираната оценка на риска предвижда, текущите несигурности не бъдат разрешени чрез формиране на заключение, което да елиминира възникналите опасения.(7) Настоящата директива не засяга законодателството на Общността, постановяващо минимални изисквания за защитата на работниците, съдържащи се в Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място [7] и базираните на нея специални директиви, и по-конкретно Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа (Шестата специална директива по смисъла на член 16, параграф 1 от Директива 89/391/ЕИО [8], и Директива 98/24/ЕО на Съвета от 7 април 1998 г. за опазване на здравето и безопасността на работниците от рискове, свързани с химични агенти на работното място (Четиринадесета специална директива по смисъла на член 16, параграф 1 от Директива 89/391/ЕИО) [9],ПРИЕХА НАСТОЯЩАТА ДИРЕКТИВА:Член 1Приложение I към Директива 76/769/ЕИО се изменя в съответствие с приложението към настоящата директива.Член 2Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива не по-късно от 15 февруари 2004 г. Те незабавно информират Комисията за това.Те прилагат тези мерки считано от 15 август 2004 г.Когато държавите-членки приемат тези мерки, в тях се съдържа позоваването на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила в деня на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 6 февруари 2003 година.За Европейския парламентПредседателP. CoxЗа СъветаПредседателP. Efthymiou[1] ОВ С 154 Е, 29.5.2001 г., стр. 112 иОВ С 25, 29.1.2002 г., стр. 472.[2] ОВ С 193, 10.7.2001 г., стр. 27.[3] Становище на Европейския парламент от 6 септември 2001 г. (ОВ С 72 Е, 21.3.2002 г., стр. 235), Обща позиция на Съвета от 6 декември 2001 г. (ОВ С 110 Е, 7.5.2002 г., стр. 23) и Решение на Европейския парламент от 10 април 2002 г. (все още непубликувано в Официален вестник).[4] ОВ L 84, 5.4.1993 г., стр. 1.[5] ОВ L 69, 10.3.2001 г., стр. 30.[6] ОВ L 249, 17.9.2002 г., стр. 27.[7] ОВ L 183, 29.6.1989 г., стр. 1.[8] ОВ L 196, 26.7.1990 г., стр. 1. Директива, последно изменена с Директива 1999/38/ЕО (ОВ L 138, 1.6.1999 г., стр. 66).[9] ОВ L 131, 5.5.1998 г., стр. 11.--------------------------------------------------20030206ПРИЛОЖЕНИЕВ приложение I към Директива 76/769/ЕИО се добавя следната точка 44:"44.дифенилов етер, пентабромово производно C12H5Br5O | 1.Не може да се пуска на пазара или да се използва като вещество или като съставка на вещества или препарати в концентрации, по-високи от 0,1 % по маса.2.На пазара не могат да се пускат изделия, ако същите или преминали обработка за забавяне на горенето техни части съдържат това вещество в концентрации, по-високи от 0,1 % по маса." |В приложение I към Директива 76/769/ЕИО се добавя следната точка 45:"45.дифенилов етер, октабромово производно C12H2Br8O | 1.Не може да се пускат на пазара или да се използва като вещество или като съставка на вещества или препарати в концентрации, по-високи от 0,1 % по маса.2.На пазара не могат да се пускат изделия, ако същите или преминали обработка за забавяне на горенето техни части съдържат това вещество в концентрации, по-високи от 0,1 % по маса." |--------------------------------------------------


title: Директива 2006/84/ЕО на Комисията от 23 октомври 2006 година за адаптиране на Директива 2002/94/ЕО относно установяването на подробни правила за прилагане на някои разпоредби на Директива 76/308/ЕИО на Съвета относно взаимопомощта при събиране на вземания, свързани с някои видове налози, мита, данъци и други мерки, във връзка с присъединяването на България и Румъния

text:
Важна правна забележка

|

32006L0084

Официален вестник n° L 362 , 20/12/2006 стр. 0099 - 0100

		Директива 2006/84/ЕО на Комисиятаот 23 октомври 2006 годиназа адаптиране на Директива 2002/94/ЕО относно установяването на подробни правила за прилагане на някои разпоредби на Директива 76/308/ЕИО на Съвета относно взаимопомощта при събиране на вземания, свързани с някои видове налози, мита, данъци и други мерки, във връзка с присъединяването на България и РумънияКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за присъединяване на България и Румъния, и по-специално член 4, параграф 3 от него,като взе предвид Договора за присъединяване на България и Румъния, и по-специално член 56 от него,като има предвид, че:(1) Съгласно член 56 от Акта за присъединяване, когато актове, които остават в сила след 1 януари 2007 г., изискват приспособяване на основание присъединяването, и необходимите приспособявания не са предвидени в Акта за присъединяване и приложенията към него, необходимите приспособявания следва да бъдат приети от Комисията във всички случаи, в които Комисията е приела оригиналния акт.(2) В Заключителния акт на конференцията, който състави Договора за присъединяване, се посочва, че високодоговарящите се страни са постигнали политическо споразумение по редица приспособявания в приетите от институциите актове, които са необходими поради присъединяването и приканва Съвета и Комисията да приемат тези приспособявания преди присъединяването, изготвени и актуализирани по целесъобразност, за да се следи развитието на правото на Съюза.(3) Директива 2002/94/ЕО на Комисията от 9 декември 2002 г. относно установяването на подробни правила за прилагане на някои разпоредби на Директива 76/308/ЕИО на Съвета относно взаимопомощта при събиране на вземания, свързани с някои видове налози, мита, данъци и други мерки [1], следва да бъде съответно изменена,ПРИЕ НАСТОЯЩАТА ДИРЕКТИВА:Член 1Директива 2002/94/ЕО се изменя съгласно изложеното в приложението.Член 21. Държавите-членки приемат и публикуват най-късно до датата на присъединяване на България и Румъния към Европейския съюз законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за текста на тези разпоредби и прилагат таблица на съответствието между тези разпоредби и настоящата директива.Те прилагат тези разпоредби от датата на присъединяване на България и Румъния към Европейския съюз.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила при условие че Договорът за присъединяване на България и Румъния влезе в сила и на датата, на която последният влезе в сила.Член 4Адресати на настоящата директива са държавите-членки.Съставено в Брюксел на 23 октомври 2006 година.За КомисиятаOlli RehnЧлен на Комисията[1] ОВ L 337, 13.12.2002 г., стр. 41.--------------------------------------------------ПРИЛОЖЕНИЕДАНЪЧНО ОБЛАГАНЕ32002 L 0094: Директива 2002/94/ЕО на Комисията от 9 декември 2002 г. относно установяването на подробни правила за прилагане на някои разпоредби на Директива 76/308/ЕИО на Съвета относно взаимопомощта при събиране на вземания, свързани с някои видове налози, мита, данъци и други мерки (ОВ L 337, 13.12.2002 г., стр. 41), изменена със:- 32004 L 0079: Директива 2004/79/ЕО на Комисията от 4.3.2004 г. (ОВ L 168, 1.5.2004 г., стр. 68).В приложение IV лявата колона под заглавие "държава-членка" се заменя със следното:"Belgique/BelgiëБългарияČeská RepublikaDanmarkDeutschlandEestiΕλλάδαEspañaFranceIrelandItaliaΚύπροςLatvijaLietuvaLuxembourgMagyarországMaltaNederlandÖsterreichPolskaPortugalRomâniaSlovenijaSlovenskoSuomi/FinlandSverigeUnited Kingdom."--------------------------------------------------